**ชื่อ โครงการการพัฒนาระบบการดูแลผู้ติดเชื้อเอชไอวี/ผู้ป่วยเอดส์ในกลุ่มผู้ต้องขัง จังหวัดพะเยา**

**คำสำคัญ**: เอดส์ ผู้ต้องขัง

**สรุปผลงานโดยย่อ** :การพัฒนาระบบการดูแลผู้ติดเชื้อเอชไอวี/ผู้ป่วยเอดส์ในกลุ่มผู้ต้องขัง จังหวัดพะเยา ช่วยให้ผู้ต้องขังมีความรู้เรื่องโรคเอดส์และโรคติดต่อทางเพศสัมพันธ์ ได้รับคำปรึกษาและตรวจเลือดหาการติดเชื้อเอชไอวีด้วยความสมัครใจ ผู้ติดเชื้อเข้าสู่การดูแลรักษาตามมาตรฐานการดูแลรักษาเอดส์ชาติ มีการเชื่อมประสานระหว่างเรือนจำและโรงพยาบาล มีระบบติดตามเมื่อพ้นโทษ

**เป้าหมาย :**1.เพื่อให้มีระบบการดูแลผู้ติดเชื้อเอชไอวี/ผู้ป่วยเอดส์ในกลุ่มผู้ต้องขังจังหวัดพะเยา

 2.เพื่อให้ผู้ต้องขังเข้าถึงข้อมูลและการดูแลรักษาที่เร็วขึ้นตามมาตรฐานของเอดส์ชาติ

 3.เพื่อลดอัตราการตายผู้ติดเชื้อเอชไอวี/ผู้ป่วยเอดส์ในกลุ่มผู้ต้องขังจังหวัดพะเยา

**ปัญหาลาเหตุโดยย่อ:**จากสถิติของโรงพยาบาลพะเยาโรคเอดส์เป็นโรคที่ติดอันดับ 3 รองจากเบาหวาน ความดัน ก่อนปี พศ.2553 ผู้ติดเชื้อที่ยังไม่ได้รับยาต้านฯมีอัตราตายร้อยละ 13.3 ส่วนใหญ่เป็นผู้ต้องขัง เป็นกลุ่มด้อยโอกาสที่เข้าถึงยาก ไม่สามารถเข้าถึงข้อมูลและการดูแลรักษาได้อย่างอิสระ หลายคนไม่ทราบว่าตนเองติดเชื้อ บางคนติดเชื้อแล้วแต่ก็ยังแพร่เชื้อให้กับคนอื่นๆ ทำให้มีผู้ติดเชื้อรายใหม่เพิ่มขึ้น ส่วนคนที่ได้รับยาต้านแล้วก็อาจหยุดยาต้านเอง ซึ่งเป็นสาเหตุทำให้ดื้อยา เจ็บป่วย และเสียชีวิตได้ ทีมดูแลจึงได้ร่วมกับพยาบาลในเรือนจำ จัดระบบการดูแลรักษาผู้ติดเชื้อเอชไอวี/ผู้ป่วยเอดส์ในกลุ่มผู้ต้องขังจังหวัดพะเยา

**กิจกรรมพัฒนา:**

1**.**ประชุมทีมดูแลเพื่อหาแนวทางแก้ไข

2.ประสานงานกับพยาบาลในเรือนจำ

3.จัดทำโครงการเสนอของบประมาณจากสำนักงานป้องกันควบคุมโรคที่ 10 จังหวัดเชียงใหม่ พร้อมแจ้งผู้บริหารทั้งในเรือนจำและโรงพยาบาลรับทราบ

 **4. พ.ศ. 2553**

 4. 1.อบรมให้ความรู้ผู้ต้องขังกลุ่มทั่วไป ให้คำปรึกษา (VCT) และตรวจเลือดหาการติดเชื้อเอชไอวี

 4.2. ผู้ที่มีผลเลือดได้รับการดูแลรักษาตามมาตรฐานโดยทีมแพทย์ พยาบาล โรงพยาบาลพะเยา ร่วมกับ

พยาบาลเรือนจำ

**5.พ.ศ.2554** (ก่อนและหลังให้ความรู้ มีการประเมินความรู้)

**5.1**สร้างอาสาสมัคร (เป็นผู้ติดเชื้อเอชไอวีและไม่ติดเชื้อ แต่มีใจเป็นอาสาสมัคร) เพื่อนช่วยเพื่อนในเรือนจำ

โดยให้มีความรู้เรื่องโรคเอดส์ กลไกการติดเชื้อ ระบบภูมิคุ้มกัน โรคติดต่อทางเพศสัมพันธ์ ไวรัสตับอักเสบบีและซีร่วมกับเชื้อเอชไอวี โรคฉวยโอกาส

5.2. อบรมให้ความรู้เฉพาะกลุ่มผู้ติดเชื้อเอชไอวี/ผู้ป่วยเอดส์ โดยให้ความรู้เช่นเดียวกับอาสาสมัคร

5.3 อบรมให้ความรู้ผู้ต้องขังกลุ่มทั่วไป ให้คำปรึกษา (VCT) และตรวจเลือดหาการติดเชื้อเอชไอวี

**6.พ.ศ.2555**

6.1.สนับสนุนให้อาสาสมัครเพื่อนช่วยเพื่อนในเรือนจำร่วมจัดกระบวนการอบรมกับเพื่อนผู้ต้องขัง โดยทีมเป็น หนุนเสริมอาสาสมัคร

6.2. อบรมให้ความรู้เฉพาะกลุ่มผู้ติดเชื้อ เรื่องยาต้าน การไม่แพร่เชื้อ การไม่รับเชื้อเพิ่ม

6.3. อบรมให้ความรู้กลุ่มทั่วไป ให้คำปรึกษา (VCT) และตรวจเลือดหาการติดเชื้อเอชไอวี

**7.พ.ศ.2556**

7.1.สนับสนุนให้อาสาสมัครเพื่อนช่วยเพื่อนในเรือนจำร่วมจัดกระบวนการอบรมกับเพื่อนผู้ต้องขัง โดยทีมเป็น หนุนเสริมอาสาสมัคร

7.2. อบรมให้ความรู้เฉพาะกลุ่มผู้ติดเชื้อ เรื่องยาต้าน การไม่แพร่เชื้อ การไม่รับเชื้อเพิ่ม

7.3. อบรมให้ความรู้กลุ่มทั่วไป ให้คำปรึกษา (VCT) และตรวจเลือดหาการติดเชื้อเอชไอวี

7.4. แพทย์เข้าไปตรวจ กลุ่มผู้ติดเชื้อเอชไอวี/ผู้ป่วยเอดส์ในเรือนจำ

8.**พ.ศ.2557**

8.1 รณรงค์ VCT ในกลุ่มผู้ต้องขังหญิง 8.2 รณรงค์ VCT ในกลุ่มผู้ต้องขังชาย ( ชาติพันธุ์ ) 8.3 พบกลุ่มเพื่อนที่มีเชื้อเอชไอวี 8.4 แพทย์เข้าไปตรวจ กลุ่มผู้ติดเชื้อเอชไอวี/ผู้ป่วยเอดส์ในเรือนจำ

**การวัดผลและผลการเปลี่ยนแปลง:**สามารถให้คำปรึกษาเรื่องโรคเอดส์และโรคติดต่อทางเพศสัมพันธ์ได้

|  |  |  |  |  |  |  |
| --- | --- | --- | --- | --- | --- | --- |
| **ตัวชี้วัด** | **เป้าหมาย** | **2553** | **2554** | **2555** | **2556** | **2557** |
| 1.จำนวนผู้ต้องขังได้รับข้อมูลผ่านกระบวนการอบรม | 150 (คน) | 185 |  50 | 70 | 100 | 70 |
| 2. จำนวนผู้ต้องขังได้รับคำปรึกษา (VCT) และตรวจเลือดโดยความสมัครใจ | ไม่ได้กำหนด/ติดเชื้อ(ราย**)****/< 5%** | 109(7)7.63% | 27(1)0.27% | 38(3)1.14% | 64(2)1.28% | 65(2)1.3% |
| 3. จำนวนผู้ต้องขังที่ติดเชื้อเอชไอวี | ไม่ได้กำหนด(ราย) | 9 | 29 | 29 | 35 | 27 |
| 4. ผู้ต้องขังที่ติดเชื้อเอชไอวีได้รับการดูแลรักษาตามแนวทางการดูแลรักษา | 100% | 100% | 100% | 100% | 100% | 100% |
| 5. จำนวนอาสาสมัคร | 15(ราย) | 0 | 25 | 19 | 9 | 9 |
| 6. แพทย์พบผู้ต้องขังที่ติดเชื้อเอชไอวีในเรือนจำ | 3 ครั้ง | 0 | 0 | 0 | 4 | 3 |

**แผนพัฒนาต่อเนื่อง**: ตามสิทธิมนุษยชน หรือสิทธิขั้นพื้นฐานของคนไทยไม่ว่าจะอยู่ที่ไหน ต้องได้รับการดูแลรักษาเท่ากัน ต้องพัฒนาต่อในส่วนอาสาสมัครเพราะเขาอยู่ใกล้ชิดกันดูแลกันได้ง่าย ต้องสร้างอาสาสมัครมาทดแทนเพราะผู้ต้องขังอยู่ในเรือนจำจังหวัดพะเยาไม่นาน พ้นโทษเร็วหรือย้ายไปเรือนจำอื่น**บทเรียนที่ได้รับ:** **.** 1.มีระบบการดูแลผู้ต้องขังที่ติดเชื้อเอชไอวีในเรือนจำตามมาตรฐานของเอดส์ชาติ

2. การทำงานเชื่อมประสานระหว่างโรงพยาบาลพะเยา และเรือนจำ ช่วยให้ผู้ต้องขังเข้าถึงข้อมูลและบริการได้ดีขึ้นทั้งขณะที่อยู่ในเรือนจำและหลังพ้นโทษ

3. การอบรมให้ความรู้กลุ่มทั่วไปช่วยกระตุ้นให้ผู้ต้องขังเข้าถึงการตรวจเลือดโดยสมัครใจมากขึ้น

4. อาสาสมัครเพื่อนช่วยเพื่อนในเรือนจำสามารถเป็นกระบอกเสียงให้ความรู้และคำปรึกษาด้านสุขภาพแก่

เพื่อนๆ ได้

5.อัตราตายจากการติดเชื้อเอชไอวีเป็นศูนย์ในปัจจุบัน

**การติดต่อกับทีมงาน** นางปราณี ขาวแดง พยาบาลวิชาชีพชำนาญการ รพ.พะเยา พร้อมทีมดูแลผู้ติดเชื้อเอชไอวี/เอดส์ . 0-8102-17548: 0-5440-9318 ; นางอ้อย เมืองวงศ์ จนท.ศูนย์องค์รวม 0-8358-04413